ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
20 มี.ค. 2560

สรุปภาวะตลาดภาคเช้า :SET เปิดลบ และฟื้นขึ้นมาปิดไม่เปลี่ยนแปลง – SET index สามารถฟื้นตัวกลับมาปิดที่ 1245.50 จุด (-0.35 จุด) ได้ในช่วงเช้า หลังจากเปิดลบไป -1.2% (ต่ำสุดที่ 1231.32) ตามตลาดหุ้นภูมิภาคที่ปรับตัวลงแรงเกือบทุกตลาด ตั้งแต่ญี่ปุ่น ออสเตรเลีย สิงคโปร์ มาเลเซีย ฟิลิปปินส์ อินโดนีเซีย และเวียดนาม(หนักสุด -3%) ลากเอา MSCI AxJ ลบไปกว่า 1%
ซึ่งเป็นผลมาจากการหยุดมาตรการคว่ำบาตรอิหร่าน ทำให้ราคาน้ำมันดิบลดลงต่อเนื่องจากสัปดาห์ก่อนโดยเช้านี้ Brent หลุด $28/bbl ก่อนจะฟื้นกลับมาที่ $28.5/bbl ทำให้ SET เจอแรงขายเข้ามาในกลุ่มหลักเช่น พลังงาน ปิโตรเคมี โรงแรม โรงพยาบาล และกลุ่มพัฒนาอสังหาริมทรัพย์ มูลค่าซื้อขายที่ระดับ 1.7 หมื่นลบ. ภาพรวม SET ยืนอยู่ได้ ดูดีกว่าตลาดอื่นๆ ในภูมิภาค
 
กลยุทธ์ที่แนะนำ :
ช่วงบ่าย: คาดบ่ายมีโอกาสลุ้นฟื้นตัว โดยมีแนวต้านที่ 1255 และ 1265 หลังจากตลาดฟื้นกลับมาได้โดยรับรู้ข่าวร้ายเกี่ยวกับราคาน้ำมันไปแล้ว อย่างไรก็ตาม ตลาดยังมีแนวโน้มผันผวนและมีความเสี่ยงรออยู่ เช่น เช้าวันพรุ่งนี้มีประกาศตัวเลข GDP จีน ซึ่งตลาดคาดการณ์ที่ 6.8-6.9% (น่าจะมีแต่เจ๊ากะเจ๊ง ตัวเลขจริงไม่น่าสูงกว่านี้ได้)
การประกาศผลประกอบการกลุ่มธนาคารไม่น่าจะดีนัก (เราคาดว่าน่าจะหดตัว 9%YoY) ดังนั้น ตลาดยังคงเหมาะกับผู้รับความเสี่ยงได้สูงเท่านั้น โดยเน้นการลงทุนเก็งกำไรระยะสั้น ทั้งนี้ หุ้นแนะนำตามสัญญาณเทคนิค ได้แก่ CKP (รับ 2.00 ต้าน 2.22 Cut 1.90) และ THANI (รับ 3.30 ต้าน 3.50 Cut 3.16)
 